"Maitlhomomagolo a seno e ne e le go buisana le ditokololo tsa intaseteri eno go batlisisa gore 4IR e tla nna le seabe se le kanakang mo lekaleng la boitlhamedi, le mo lekaleng la kgaso le medimokutlo le ditshwantso, le go tlhoma dirala tsa semmuso tsa bannaleseabe go lebisa kwa phetolothefosanong ya lekala leno.2 Batsayakarolo ba dumelane gore puso e tshwanetse go atlhaatlha ntlha eno le bannaleseabe mmogo le Palamente tebang le Molaotlhomo o o Kwalolotsweng Sešwa wa Tetlelelokhophi, diphetogo tse di leng teng mo Tšhatheng ya Phetolothefosano mo Bobegakgang, go buisana le bagasi ka maiteko a go fedisa go jewa ntshu ga ditlamo tse dinnye tsa batlhagisi, le go netefatsa gore beng ba tlhagiso nngwe le nngwe ba a unngwelwa fa sengwe le sengwe se ba se tlhagisitsweng se dirisiwa mo diraleng tsa inthanete."